16/12/2010 | Administración LocalMunicipal
Ares
Anuncio. aprobación definitiva Ordenanza municipal de instalacións de telecomunicacións por transmisión-recepción de ondas radioeléctricas

Aprobada Inicialmente na sesión Plenaria Ordinaria de data 24 de setembro do 2.009 a Ordenanza Municipal de Instalacións de Telecomunicacións por Transmisión-Recepción de Ondas Radioeléctricas, e sometida a información pública no BOP 223 de data 16 de outubro do 2.009, polo prazo de 30 días, e téndose resolto as alegacións presentadas por acordo adoptado na Sesión Plenaria de data 29 de xullo do 2.010, aprobouse con carácter definitivo a mesma: “A Directiva 1999/5/CE o Parlamento e do Consello de 9 de marzo de 1.999 sobre equipos radioeléctricos e equipos termináis de teiecomunicacions significou a concepción dunha nova política en materia de instalación e funcionamento de equipos radioeléctricos. A liberalización do mercado das teiecomunicacions comportou a rápida medra de todos aqueles elementos de teiecomunicacions necesarios para prestar un servicio de calidade. Os servicios de teiecomunicacions requiren dunha infraestructura que afecta directamente ao territorio. O proceso de implantación das diferentes operadoras e a rápida medra do mercado están a crear unha serie de disfuncións que provocan a necesaria intervención da Administración Local. Os municipios teñen que intervir neste proceso en función das competencias das que disponen en materia urbanística e medioambiental recoñecidas nos artigos 25, 26 e 28 da Lei 7/1.985, de 2 de Abril, reguladora das Bases do Réxime Local. Esta Ordenanza pretende regular non só as instalacións actuáis de soporte á telefonía móbil se non tamén outras tecnoloxías que poidan aparecer no futuro e que supoñan un incremento no número de instalacións respecto do sistema actual. Neste sentido a Administración ten que favorecer aquelas infraestructuras que produzan un menor impacto visual e ambiental sobre o entorno e non representen un risco evitable para a saúde. Da Ordenanza son destacables os seguintes puntos: A obriga de presentar un Plan Técnico de Desenvolvemento por parte das operadoras que teña a función de prover ao Concello da información necesaria para a toma de decisións. Establecer o uso conxunto de infraestructuras entre as operadoras, ala onde sexa convinte. Establecer limitacións de implantación por impacto paisaxístico e por criterios históricos ou por obsolescencia tecnolóxica. En definitiva, a adecuación aos acelerados trocos producidos é razón suficiente para que se leve a cabo a promulgación dunha Ordenanza municipal que cubra unha materia carente de regulación. A presente Ordenanza ten por obxecto a regulación das condicións ás que debe someterse o emprazamento, instalación e funcionamento das antenas de telefonía móbil e os seus elementos auxiliares de conexión no exterior no termo municipal de Ares, a fin de que a súa implantación produza a menor ocupación e o mínimo impacto visual e medioambiental no entorno, preservando o derelto dos cldadáns a manter unhas condicións de vida sen perigo para a súa saúde. Inclúense as antenas para telefonía móbil, enlaces vía radio e outros servizos radioeléctricos de telefonía pública, en calquera das súas posibles formas. As normas da presente Ordenanza aplicaranse por analoxía aos supostos que non estean regulados e que, pola súa natureza, estean comprendidos no seu ámbito de aplicación. A instalación de antenas para telefonía móbil, enlaces vía radio e outros servizos radioeléctricos de telefonía pública (estacións base, antenas, os seus elementos auxiliares de conexión e outros elementos técnicos necesarios) estará suxeita á previa presentación por parte das diferentes operadoras de telecomunicacións ao Concello do Plan Técnico de Desenvolvemento do conxunto de toda a rede dentro do termo municipal. O Plan Técnico haberá de tratar de forma motivada e co alcance suficiente para a súa comprensión e análise: Esquema xeral da rede con indicación, no seu caso, da localización da cabeceira, principáis enlaces e nodos. Implantación de estacións base, antenas de telefonía móbil e outros elementos de radiocomunicación existentes. Estación base e antenas: nome, zona de ubicación, cobertura territorial, potencia, frecuencias de traballo e número de cañáis. Xustificación da solución técnica proposta no municipio. División do termo municipal por zonas de cobertura. Previsión das áreas de nova implantación de equipos xustificando a cobertura territorial prevista. A presentación do Plan Técnico farase por duplicado e deberá acompañarse da correspondente solicitude eos requirimentos formáis de carácter xeral que determina a Lei 30/1.992, de 26 de Novembro, de Réxime Xurídico das Administracións Públicas e do Procedemento Administrativo Común. As operadoras deberán presentar, cando así o requira o Concello un Plan Técnico de Desenvolvemento actualizado. Calquera modificación ao contido do Plan deberá ser comunicada de oficio ao Concello. A partir da data de rexistro do Plan Técnico, as operadoras poderán presentar as correspondentes solicitudes de licencia. As instalacións de antenas para telefonía móbil deberán utilizar a mellor tecnoloxía disponible no mercado que comporte o menor impacto ambiental, visual e sobre a saúde das persoas. O Concello, de maneira xustificada, por razóns urbanísticas, medioambientais ou paisaxísticas, e dando audiencia aos interesados establecerá a obriga de compartir emprazamento por parte de diferentes operadoras. En todo caso, a obriga de compartir pode desestimarse se as operadoras xustifican a imposibilidade técnica ou o Concello considera que o impacto ambiental, visual ou sobre a saúde do uso compartido pode ser superior ao de instalacións de radio comunicación que se pretendan instalar separadamente. Caso de uso compartido, o custe deberá ser asumido polas empresas operadoras dos servizos. En caso de desacordo entre as operadoras, o Concello exercerá as funcións de arbitraxe se así o consideran oportuno as operadoras. Non se autorizan aquelas ¡nstalacións de radio comunicación que non resulten compatibles co entorno por provocar un impacto visual, medioambiental ou de salubridade non admisible. Os edificios e conxuntos catalogados estarán preservados deste tipo de actuacións. A instalación nos contornos de cautela ou respecto deberá estar especialmente xustificada en base á imposibilidade da súa situación noutro ámbito debendo contar ademáis coa autorización do organismo competente da Consellería de Cultura. Con independencia de que o titular sexa unha persoa privada física ou xurídica ou un ente público, será preciso obter as previas licencias urbanísticas e as preceptivas autorizacións que procedan con arranxo ao decreto 133/2008, de 112 de xuño, de Avaliación da Incidencia Ambiental para a instalación que se proxecte. A licencia só se poderá outorgar unha vez aprobado o plan técnico de desenvolvemento de instalacións regulado no Título II da presente Ordenanza e sempre que aquela se axuste ás súas previsións ou ás progresivas actualizacións. A documentación que se acompañará á solicitude, da cal se axuntaran as copias que sexan precisas, se presentará no Rexistro Xeral do Concello. Esta documentación irá acompañada da documentación acreditativa do cumprimento das obrigas tributarias que determinen as Ordenanzas Fiscais Municipais correspondentes. A documentación constará dun proxecto técnico e a súa correspondente memoria, especificándose o seu contido nos capítulos seguintes. O contido do proxecto debe ser o seguinte: Datos da empresa. Denominación social e NIF. Enderezo completa. Representación legal. Proxecto Básico, redactado por técnico competente e visado polo colexio oficial correspondente, con información suficiente sobre: • Descricion da actividade, con indicación das fontes das emisions e o tipo e magnitude destas. Incidencia da actividade no medio potencialmente afectado. Xustificación do cumprimento da normativa sectorial vixente. As técnicas de prevención e control de emisions de radiación non ionizante. Os sistemas de controlo de emisions. Dados da instalación. - Folla onde se sinalen as características técnicas das instalacións. En todo caso débense facer constar os dados seguintes: Altura do emprazamento. Áreas de cobertura. Frecuencias de emisión, potencias de emisión e polarización. Modulación. Tipos de antenas a instalar. Ganancias respecto a unha isotrópica. Ángulo de elevación do sistema radiante. Abertura do feixe. Altura das antenas do sistema radiante. Densidade de potencia (microw/cm2). - Plano de emprazamento da antena expresado en coordenadas UTM, sobre cartografía de máximo 1:2000 con cuadrícula incorporada, no plano hanse de reflectir as infraestructuras que teñan incidencia sobre a avaliación ambiental. Plano a escala 1:200 que exprese a situación relativa aos edificios colindantes. Piano da clasificación e cuaiificación do chan que ocupa a instalación segundo o Planeamento urbanístico vixente. Planos a escala adecuada que expresen a potencia isotrópica radiada equivalente (PIRE) máximo en W en todos os enderezos do deseño. Xustificación técnica da posibilidade de uso compartido da infraestructura por outras operadoras. -Aqueles outros documentos esixidos pola lexislacion vixente en materia urbanística e medioambiental.0 contido da memoria do proxecto técnico deberá ser o seguinte: Os cálculos xustificativos da estabilidade desde un punto de vista estructural eos planos constructivos correspondentes. Xustificacións da utilización da mellor tecnoloxía no que se refire á tipoloxía e características dos equipos para conseguir a máxima minimización dos impactos visual e ambiental. A descrición e xustificación das medidas correctoras adoptadas para a protección contra descargas eléctricas de orixe atmosférico e para evitar interferencias electromagnéticas con outras instalacions. Documentación fotográfica, gráfica e escrita, xustificativa do impacto visual, que exprese claramente o emprazamento e o lugar de colocación da instalación en relación coa finca e a situación desta: descrición do entorno no que se implanta, dimensións, forma, materiais e outras características. Declaración ou compromiso de manter a instalación en perfectas condicions de seguridade. Documento que exprese a conformidade do titular do terreo ou finca sobre a cal se instalarán as infraestructuras. O procedemento a seguir na tramitación dos respectivos expedientes será o establecido de forma xenérica para as licencias urbanísticas coas peculiaridades segundo esté ou non sometida ao Decreto 133/2008, de 12 de xuño, de Avaliación da Incidencia Ambiental. Ao obxecto de asegurar a adaptación das instalacions de radiocomunicación ás mellores tecnoloxías existentes en cada momento, no que se refire a minimización do impacto visual e ambiental ou á modificación substancial das condicions do entorno que fagan necesario reducir este impacto, a licencia outorgada polo Concello para a Instalación de elementos de radiocomunicación determinará a obriga por parte das operadoras de revisar as instalacións transcurrido o prazo de dous anos desde a data da licencia ou da súa última revisión. As entidades colaboradoras da Administración debidamente poderán realizar a revisión. Os criterios para esta revisión se fundamentarán na eventual esixencia de novas tecnoloxías que fagan posible a reducción do impacto visual e ambiental. Así mesmo, a publicación de novos estudios contrastados que esixan a eliminación ou o desprazamento da instalación por razóns de saúde pública suporán a revogación da licencia e a clausura da mesma nun prazo máximo de seis meses, sen dereito a indemnización. O órgano competente para a resolución da concesión da licencia é o Alcalde, sen prexuízo das delegacións que teña efectuado ou poida efectuar, de conformidade coas normas de Réxime Local. A resolución concedendo ou denegando a licencia debe dictarse no prazo de tres meses, computado desde o día seguinte hábil ao de inicio do procedemento. O cómputo do prazo de resolución ficará en suspenso durante o prazo que se conceda ao interesado para solucionar deficiencias segundo establece o réxime do procedemento administrativo. Transcurrido dito prazo sen haberse comunicado ningún acto, entenderase outorgada por silencio administrativo de conformidad co disposto nos artigos 43 e 44 da Lei 30/1992, do 26 de novembro, de réxime xurídico das adsministracións públicas e do procedemento administrativo común. En ningún caso entenderase adquirida por silencio administrativo licenzas en contra da lexislación ou planeamento urbanístico. O titular da licencia deberá conservar a instalación dos equipos de radiocomunicación en bo estado de seguridade, salubridade e ornato público. O deber de conservación das instalacións de equipos de radiocomunicación implica o seu mantemento, mediante a realización dos traballos e obras que sexan precisos, para asegurar o cumprimento dos seguintes fins: Preservar as condicións polas que se autorizan as citadas instalacións. Preservar as condicións de funcionalidade e de seguridade, salubridade e ornato público, incluidos os elementos de suporte das mesmas. Cando os servizos municipais detecten un estado de conservación deficiente o comunicarán aos titulares da licencia para que nun prazo de quince días a partir da notificación da irregularidade adopten as medidas oportunas. Cando existan riscos para as persoas ou os bens, as medidas deberanse adoptar de forma inmediata. Subsidiariamente serán responsables desta obriga de conservación os propietarios do edificio e/ou terreo sobre o cal estea instalada a antena. O titular da licencia ou o propietario das instalacións deberán realizar as actuacións necesarias para desmantelar e retirar os equipos de radiocomunicación ou os seus elementos restaurando o estado anterior á instalación dos mesmos sobre o terreo, construcción ou edificio que sirva de suporte a dita instalación, nos supostos de cese definitivo da actividade ou dos elementos das mesmas que non se utilicen. Estarán suxeitas aos mesmos requirimentos que a primeira instalación a renovación ou substitución completa dunha instalación e a reforma das características da mesma que fosen determinantes para a súa autorización ou substitución dalgún dos seus elementos por outra de características diferentes aos autorizadas. Co fin de asegurar o cumprimento establecido polos artigos 25 e 26 da presente Ordenanza, o órgano competente do Concello dictará as ordes de execucion que sexan necesarias e que conterán as determinacións seguintes: - Determinación dos traballos e obras a realizar para cumprir o deber de conservación dos equipos de radiocomunicación e da súa instalación, ou no seu caso, a retirada da instalación ou dalgún dos seus elementos. - Determinación do prazo para o cumprimento voluntario ordenado que se fixará en razón directa da importancia, volume e complexidade dos traballos a realizar. A orde de execucion determinará en función da entidade das obras a realizar a esixibilidade de proxecto técnico e, no seu caso, dirección facultativa. En caso de incumprimento dos preceptos desta Ordenanza, os Servizos Técnicos Municipais poderán ordenar a adopción das medidas que procedan aos efectos de restablecer a legalidade infrinxida. As ordes de desmontaxe e retirada das instalacions de antenas deberán ser completadas polas empresas titulares da instalación no prazo máximo de 8 días ou 48 horas, no suposto de constituir un perigo para a seguridade das persoas e bens. En caso de incumprimento, procederán a retíralas os servizos municipais, a cargo das empresas afectadas, que estarán obrigadas a pagar os gastos correspondentes á execución subsidiaria. A orde de desmontaxe e retirada, cando non se dispoña de licencia, será independente da orde de legalización, de maneira que será inmediatamente efectiva, mentres non estea legalizada a instalación. As medidas de execución subsidiaria son independentes e compatibles coas que se poidan impor en concepto de sanción. As antenas sen licencia ou concesión instaladas sobre solo de uso ou dominio público municipal, non necesitarán o previo requirimento ao responsable da instalación e serán retiradas polo Concello con repercusión dos gastos ao interesado, ademáis da imposición das sancións que correspondan. Procederase de acordó co réxime xeral de infraccións para as infraccións urbanísticas e, no que sexa preciso, co que dispon a normativa sobre Réxime Local. Por outra parte, e para as cuestións que afecten ao impacto do medio ambiente, será de aplicación a normativa medioambiental vixente. Primeira.- As instalacions de radiocomunicación móbil con licencia concedida antes da entrada deán vigor da presente Ordenanza e que causen un impacto medioambiental, visual ou de salubridade non admisible segundo os criterios establecidos na presente Ordenanza, deberán adaptarse á mesma no prazo máximo de seis meses a partir da entrada en vigor desta Ordenanza. As solicitudes presentadas con anterioridade a entrada en vigor da presente ordenanza, e que non foran resoltas, deberán adaptarse o réxime establecido na presente ordenanza, coa excepción da obrigatoriedade de presenta-lo plan técnico de desenvolvemento. Segunda.- No que se refire á exposición aos campos electromagnéticos, as instalacions de radiocomunicación deberán cumprir a normativa que en materia de emisións electromagnéticas poidan establecer as Administracións competentes. Mentres non se promulgue esta normativa, será de aplicación a Recomendación do Consello da Unión Europea de 12 de xullo de 1999 relativa á exposición do público en xeral a campos electromagnéticos. Terceira.- As instalacións de telecomunicacións para as que sexa esixible un proxecto de implantación, establecidas sen a debida autorización antes da entrada en vigor desta Ordenanza, haberán de adaptarse ó previsto nela, mediante a tramitación dos necesarios expedientes de legalización, consistente no súa petición de inclusión no oportuno proxecto de implantación e sometemento se procedese ao trámite previsto no Decreto 133/2008, de 12 de xuño, de Avaliación da Incidencia Ambiental, no seu caso, todo no prazo máximo de seis meses contados a partir da data de entrada en vigor da presente Ordenanza. As instalacións de telecomunicación non legalizadas deberán ser retiradas de acordó co establecido no artigo 20 da presente Ordenanza. Primeira.- No prazo de seis meses contados a partir da entrada en vigor desta Ordenanza, o Concello creará un Rexistro Especial no que se inscribirán todas as instalacións de emisión e recepción dos servizos de radiocomunicacións existentes no termo municipal de Ares. Segunda.- A inscricion rexistral realizarase de oficio ou a instancia do interesado e deberá conter os dados relativos ao titular da licencia e ás condicións impostas para a autorización da instalación. Única.- De conformidade co establecido no artigo 70 da Lei 7/1985, de 2 de abril, reguladora das Bases de Réxime Local, a presente Ordenanza entrará en vigor ao día seguinte á da súa publicación completa no Boletín Oficial da Provincia da Coruña.” Ares, 30 de novembro do 2.010 O Alcalde-Presidente Asdo: D. Julio Ignacio Iglesias Redondo